**Oulaisten seurakunnan toiminnasta ajalla 26.11. – 18.12.2020**

Pohjois-Pohjanmaa on siirtynyt koronaepidemian kiihtymisvaiheeseen. Toimimme yllä olevana aikana seuraavalla tavalla:

**Oulaisten kirkkoon voidaan edelleen ottaa kerrallaan 120 henkilöä** (kirkkosaliin 110 henkilöä ja urkuparvelle 10 henkilöä). Enimmäisväkimäärä on suhteutettu kirkkotilan kokoon annettujen viranomaissuositusten mukaisesti. 1. adventtisunnuntaina on messu, mutta sen jälkeen pidetään kyseisenä aikana sanajumalanpalveluksia.

**Kirkollisen toimituksen jälkeen omaisten/perheen järjestämä muistotilaisuus, kaste- tai hääjuhla on yksityistilaisuus.** Suositus on, ettei paikalla ole yli kymmentä henkeä. Vastuu yksityistilaisuuden toteutuksesta on sen järjestäjällä. Turvavälit tulee huomioida. Mikäli muistotilaisuus järjestetään seurakuntakodissa ja turvavälit voivat toteutua, voi muistotilaisuuteen osallistua enemmän, kuin 10 henkeä.

**Muissa seurakuntakodissa järjestettävissä julkisissa tilaisuuksissa, joissa seurakunta on järjestäjänä, enimmäisväkimäärä on 80 henkilöä.**

**Kirkkokuoro ja lapsikuoro** ovat tauolla. Toiminta jatkuu sitten, kun se on turvallista.

**Kirkkoherranvirastoon** voi ottaa yhteyttä ainoastaan puhelimitse tai sähköpostilla.

**Kauneimmat joululaulut** 13.12. kirkossa järjestetään tasatunnein klo 13 alkaen, viimeinen tilaisuus alkaa klo 17. Klo 18 voi seurata valtakunnallisesti striimattua kauneimpien joululaulujen lähetystä.

**Ajantasainen tieto seurakunnan toiminnasta ja mahdollisista muutoksista ilmoitetaan kotisivuilla.**

Osallistumista on vältettävä, mikäli on vähäisiäkään flunssa- tai hengitystieoireita. Riskiryhmiin kuuluvien toivotaan käyttävän omaa harkintaa. **Vastuu osallistumisesta ja ohjeitten noudattamisesta on jokaisella osallistujalla myös itsellään.**